সাবেক পূর্ব পাকিস্তান এবং পরে বাংলাদেশের রাজনীতি আমি গভীরভাবে পর্যবেক্ষণ করেছি। জামায়াতে ইসলামীর সভা-সমাবেশে বরাবরই প্রচুর জনসমাগম হয়েছে। কিন্তু জনসমাগম দিয়ে বাংলাদেশে কোনো দলের ভোটের আয়তন অনুমান করা যাবে না। জনসভায় কিংবা সমাবেশে যাওয়া এ দেশের মানুষের বিনোদনের একটা সহজ উপায়। ১৯৫৪ সালের যুক্তফ্রন্ট নির্বাচনের সময় থেকে পণ্ডিতেরা এমন পূর্বাভাস দিয়েছেন যে, জামায়াতে ইসলামী বোধ করি ক্ষমতা দখল করে। কিন্তু এ দল কখনোই মুষ্টিমেয় সংখ্যার বেশি আসন জয় করতে পারেনি।